**Zmluva o náhradnom personálnom zabezpečení ambulantnej pohotovostnej služby (APS)**

Uzavretá v zmysle ustanovenia § 269 ods. 2 zák. č.513/1991 Zb. Obchodného zákonníka v znení neskorších predpisov medzi :

**1. Zmluvné strany:**

**Objednávateľ:**

Obchodné meno/Názov:

Miesto podnikania/Sídlo:

Zastúpená:

IČO:

DIČ:

Číslo účtu:

(ďalej aj ako „*objednávateľ*“)

a

**Zabezpečovateľ**:

Obchodné meno/Názov: **LSPP n.o.**

Miesto podnikania/Sídlo: ambulancia LSPP pre dospelých, Dr.Fischera7, Kežmarok / Kuzmányho 3, Poprad

zastúpená: štatutárnym orgánom IMUDr. Dušanom Liptákom, riaditeľom

IČO: 50587536

DIČ: 2120385124

Číslo účtu: SK94 0200 0000 0037 5196 1359

(ďalej aj ako „*zabezpečovateľ*“)

po prehlásení, že sú spôsobilí na právne úkony, uzavreli túto zmluvu o náhradnom personálnom zabezpečení APS.

**2. Úvodné ustanovenia**

**I.** Zabezpečovateľ personálne zabezpečuje APS prostredníctvom poskytovateľov všeobecnej ambulantnej starostlivosti s ktorými má uzatvorenú zmluvu o výkone APS, a to v prospech organizátora APS v príslušnom regióne, s ktorým má uzatvorenú zmluvu o personálnom zabezpečení APS.

**II.** Objednávateľ je poskytovateľom všeobecnej ambulantnej zdravotnej starostlivosti v odbore všeobecné lekárstvo na základe platného povolenia vydaného príslušným orgánom a má záujem o náhradné personálne zabezpečenie povinného výkonu APS podľa tejto zmluvy.

**III.** Poskytovateľovi všeobecnej ambulantnej zdravotnej starostlivosti vyplýva povinnosť vykonávania APS v zmysle §79, ods.1, písm.v) zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.

**3. Predmet zmluvy**

**I.** Zabezpečovateľ sa zaväzuje zabezpečiť pre objednávateľa náhradný, odborne spôsobilý personál – lekára/lekárov, v súlade so zákonom č. 578/2004 Z.z. a súvisiacich právnych predpisov na riadny, zákonom požadovaný výkon APS, v rozsahu povinného počtu hodín výkonu APS pripadajúcich na jednotlivého vykonávateľa APS.

**II.** Povinný počet hodín výkonu APS určuje zabezpečovateľ výpočtom s uplatnením princípu rovnosti všetkých povinných vykonávateľov APS príslušného spádového územia APS, v rámci ktorého majú povinní vykonávatelia vydané povolenie na poskytovanie všeobecnej ambulantnej starostlivosti.

**III.** Určenie povinného počtu hodín výkonu APS je neoddeliteľnou súčasťou tejto zmluvy.

**4. Odmena**

Cenu za náhradné personálne zabezpečenie zmluvné strany stanovili na ........,-EUR/hod.

**5. Povinnosti zabezpečovateľa**

**I.** Zabezpečovateľ sa zaväzuje poskytovať objednávateľovi všetky informácie ohľadne náhradného presonálneho zabezpečenia v rámci medzi nimi uzavretej zmluvy o náhradnom personálnom zabezpečení a skutočností s ňou súvisiacich.

**II.** Zabezpečovateľ sa zaväzuje prevziať riadne vystavenú, písomnú objednávku objednávateľa na náhradné personálne zabezpečenie v termíne určenom touto zmluvou v článku 6 odsek I. tejto zmluvy. Potvrdením o prevzatí objednávky na výkon APS v príslušnom časovom období, zabezpečovateľ preberá všetku zodpovednosť súvisiacu s činnosťou lekára pri výkone APS.

**III.** Zabezpečovateľ sa zaväzuje vystaviť daňový doklad - faktúru za náhradné personálne zabezpečenie so splatnosťou 15 kalendárnych dní najneskôr do 15.dňa mesiaca predchádzajúceho mesiac, ktorého sa výkon náhradného personálneho zabezpečenia týka.

**6. Povinnosti objednávateľa**

**I.** Objednávateľ sa zaväzuje vystaviť objednávku na náhradné personálne zabezpečenie pre príslušné časové obdobie písomnou formou podľa prílohy č.1 tejto zmluvy, najneskôr 30 dní pred prvým mesiacom, ktorého sa výkon náhradného personálneho zabezpečenia týka. Objednávka sa vystavuje najmenej na 3 po sebe nasledujúce kalendárne mesiace a predlžuje sa vždy o nasledujúci kalendárny mesiac počas trvania tejto zmluvy, a to bez potreby potvrdenia objednávateľom.

**II.** Objednávateľ sa zaväzuje uhrádzať odmenu uvedenú v článku 4. tejto zmluvy riadne a včas, a to v termíne splatnosti zabezpečovateľom vystaveného daňového dokladu - faktúry. V opačnom prípade je oprávnený zabezpečovateľ od zmluvy odstúpiť.

**III.** Objednávateľ sa zaväzuje oznamovať zabezpečovateľovi všetky dôležité skutočnosti týkajúce sa predmetu zmluvy podľa článku 3. tejto zmluvy.

**7. Doba platnosti zmluvy**

**I.** Táto zmluva sa uzatvára na dobu neurčitú a nadobúda platnosť a účinnosť dňom jej podpisu zástupcami oboch zmluvných strán.

**II.** Zmluvné strany sa dohodli, že zmluvu je možné ukončiť:

* výpoveďou
* dohodou zmluvných strán

Výpoveďou je možné zmluvu ukončiť v jednomesačnej výpovednej lehote ktoroukoľvek so zmluvných strán, pričom výpovedná lehota začína plynúť prvým dňom kalendárneho mesiaca nasledujúceho po doručení výpovede druhej strane.

**III.** Zabezpečovateľ má právo okamžite odstúpiť od zmluvy v prípade, že objednávateľ je v omeškaní so zaplatením odmeny uvedenej v článku 4. tejto zmluvy. Okamžité odstúpenie od zmluvy nadobúda právny účinok doručením.

**8. Ostatné a záverečné ustanovenia**

**I.** Meniť a dopĺňať túto zmluvu je možné len po vzájomnej dohode zmluvných strán formou písomného dodatku.

**II.** Účastníci si zmluvu prečítali, s jej obsahom bez výhrad súhlasia, na znak čoho ju vlastnoručne podpísali.

**III**. Táto zmluva je vyhotovená v dvoch exemplároch vo forme originálu, pričom každá zo zmluvných strán obdrží jeden exemplár.

V .................................... dňa ................................

..................................................... ..................................................

 objednávateľ zabezpečovateľ

**Objednávka na náhradné personálne zabezpečenie lekára LSPP pre dospelých.**

**Objednávateľ:**

(pečiatka a podpis štatutára)

V súlade s platnou zmluvou o náhradnom personálnom zabezpečení záväzne objednávam náhradné personálne zabezpečenie lekára v období:

**Mesiac/e: .............................................................** (pridaj potrebný zoznam mesiacov) **/ (rok)**

Objednávku prevzal dňa dd.mm.rrrr:

**Zabezpečovateľ:**

(pečiatka, podpis štatutára)